Arbejdsnedlæggelsen på Danish Crowns slagteri i Sæby er slut. Omkring 1000 slagteriarbejdere har haft nedlagt arbejdet siden mandag aftermiddag.

Slagteriarbejdere på Danish Crowns i Sæby nedlagde arbejet i mandag eftermiddag, da de blev orienteret om den nye overenskomst. Utilfredsheden skyldtes resultatet af overenskomstforhandlingerne, som betyder at omkring 200 slagteriarbejdere på aftenholdet har mistet et tillæg på 14 kroner og 60 øre for at arbejde mellem kl. 17 og 18. Fremover udløses tillægget først fra kl. 18.  Om ugen betyder det 65 kroner mindre i lønningsposen til en aftenarbejder. 500 mand på dagholdet fortsat i dag arbejdsnedlæggelsen. Arbejdet på slagteriet gik i gang igen, da aftenholdet mødte ind kl. 15.00. Også onsdag vil slagteriarbejdere markere deres utilfredshed med overenskomsten. 200 mand i slagtegruppen samt tarm- og sohuset vil starte dagen med fagligt møde kl. 7.